Twilight (film)

Twilight er en amerikansk film fra 2008 baseret på bogen af samme navn af Stephenie Meyer, og instrueret af Catherine Hardwicke.

Handling 

Historien handler om 17-årige Isabella Marie Swan (der helst vil kaldes Bella). Da hun var seks måneder gammel, flyttede hendes mor (Renée Dwyer) og hende selv fra Bellas far, Charlie. De boede alle tre i en lille regnfuld by, Forks, men Renée og Bella flyttede til en meget større og solrig by, Phoenix, hvor Bella har levet indtil nu.
Charlie blev boende i Forks og giftede sig ikke igen, imodsætning til Renée der giftede sig med en baseball-spiller, Phil Dwyer. Phil flytter meget rundt pga. jobbet og Renée bliver hjemme med Bella, selvom Bella ved at hun ikke bryder sig om det. Derfor beslutter Bella at flytte tilbage hos sin far.

Bella tiltrækker sig hurtigt opmærksomhed på hendes nye skole (selvom hun er ret genert) og bliver hurtigt venner med flere studerende.

I starten da Bella sidder ved siden af Edward Cullen i klassen på hendes første skoledag, afviser Edward hende fuldstændig. Han forsvinder i et par dage, og Bella får det dårligt, fordi hun ikke ved hvad der er galt. Da han kommer tilbage, opfører han sig pludselig anderledes over for Bella og de udvikler et venskab. Deres nyfundne forhold opnår et nyt højdepunkt, efter at Bella nær bliver kørt over af en klassekammerats varevogn, på skolens parkeringsplads. Tilsyneladende trodser Edward de fysiske love, og redder Bellas liv, da han øjeblikkeligt viser sig ved siden af hende, og stopper varevognen med sin bare hånd.

Bella bliver nysgerrig efter, hvordan Edward har reddet hendes liv, og plager ham med regelmæssige spørgsmål. Efter en familieven, Jacob Black, fortæller hende en legende fra hans lokale indianerstamme, finder Bella nogle bøger og internetsider, hvoraf hun konkluderer, at Edward og hans familie må være vampyrere. Hun konfronterer Edward med dette, og finder ud af at familien holder sig til dyr frem for mennesker. Edward tilstår, at han til at begynde med undgik Bella, fordi lugten af hendes blod var så attraktivt for ham. Over tid bliver Edward og Bella forelsket.

Deres forhold kastes dog ud i kaos, da tre nomadiske vampyrer, James, Victoria og Laurent, kommer til Forks.
James, en sporende vampyr, bliver opmærksom på Cullens forhold med et menneske, og vil jage Bella for morskabens skyld. Cullens forsøger at aflede James, ved at adskille Bella og Edward, og Bella skjuler sig på et hotel i Phoenix.
Der modtager Bella et telefonopkald af James, der påstår at han holder hendes mor til fange.
Da Bella overgiver sig, angriber James hende, men Edward, sammen med de øvrige Cullens, redder Bella og overvinder James.
Da de opdager at James har bidt Bellas hånd, suger Edward giften ud af hendes krop før den kan nå at sprede sig, (og forvandle hende til en vampyr) og Bella bliver derefter indlagt på hospitalet.

Efter et stykke tid tilbage i Forks, deltager Bella og Edward i skoleballet. Bella udtrykker sit ønske om at blive vampyr og Edward siger "Er det ikke nok med et langt og lykkeligt forhold med mig?", hvortil Bella svarer "Jo, indtil videre..."

Medvirkende 
 Seth Clearwater - Booboo Stewart
 Isabella Swan – Kristen Stewart
 Edward Cullen – Robert Pattinson
 Charlie Swan – Billy Burke
 Alice Cullen – Ashley Greene
 Rosalie Hale – Nikki Reed
 Jasper Hale – Jackson Rathbone
 Emmett Cullen – Kellan Lutz
 Dr. Carlisle Cullen – Peter Facinelli
 James – Cam Gigandet
 Jacob Black – Taylor Lautner
 Jessica Stanley – Anna Kendrick
 Mike Newton – Michael Welch
 Angela Weber – Christian Serratos
 Billy Black – Gil Birmingham
 Esme Cullen – Elizabeth Reaser
 Laurent – Edi Gathegi
 Victoria – Rachelle Lefevre
 Renée Dwyer – Sarah Clarke
 Tyler Crowley – Gregory Tyree Boyce
 Phil Dwyer – Matt Bucshell
 Eric Yorkie – Justin Chon
 Renesmee Carlie Cullen - Mackenzie Christine Foy

Soundtrack 
 Muse – "Supermassive Black Hole"
 Paramore – "Decode"
 The Black Ghosts – "Full Moon"
 Linkin Park – "Leave Out All the Rest"
 MuteMath – "Spotlight" ("Twilight" mix)
 Perry Farrell – "Go All the Way (Into the Twilight)"
 Collective Soul – "Tremble for My Beloved"
 Paramore – "I Caught Myself "
 Blue Foundation – "Eyes on Fire"
 Robert Pattinson – "Never Think"
 Iron & Wine – "Flightless Bird, American Mouth"
 Carter Burwell – "Bella's Lullaby"

Referencer

Eksterne links 
 
 Twilight-universet på Skræk og Rædsel

Amerikanske film fra 2008
Dramafilm fra USA
Fantasyfilm fra USA
Engelsksprogede film
Film
Film baseret på bøger
Vampyrfilm
Ungdomsfilm fra USA